# Unitat perifèrica d'Iràklio

La unitat perifèrica d'Iràklio o Càndia (grec Νομός Ηρακλείου [no'mos ira'kʎu]) és una de les quatre unitats perifèriques de l'illa de Creta, Grècia, amb capital a la ciutat de Càndia o Iràklio. Té a l'oest Réthimno, i a l'est la Lassithi. Correspon a l'antiga prefectura d'Iràklio.
Té una població de 300.000 habitants amb uns 115 habitants per km², i una superfície de 2650 km². La seva població ha pràcticament doblat en relació a la que tenia abans de la II Guerra Mundial (160.000 habitants)
La unitat perifèrica té un clima meditèrrani, però és una mica més fred del normal a la part muntanyosa. La part nord i cap al centre està format per valls però la resta és muntanyosa (allí es troba una part de les serralades d'Idi, a l'oest, i d'Asterousia, al sud).
Inclou l'illa de Dia al nord, i els illots de Paximadia al sud, al golf de Messara.

## Personatges famosos

* Domènikos Theotokópoulos conegut com El Greco, famós pintor nascut a Fodele el 1541.
* Nikos Kazantzakis, conegut novelista i poeta, nascut a Heràkleion el 1883. El municipi de Nikos Kazantzakis, amb capital a Peza, va rebre el nom en honor seu.

## Divisió administrativa

Inclou 8 municipis des de la reforma del pla Kalikratis:
* Arkhanes-Asterussia, Archanes-Asterousia
* Festós, Faistos
* Górtina, Gortyna
* Iràklio, Irakleio
* Khersónissos, Chersonissos
* Malevizi
* Minoa Pediada
* Viannos
Abans incloïa aquests municipis:
* Hàgia Varvara
* Archanes
* Arkalokhori
* Asterousia, capital Pyrgos
* Chersonissos, capital Limenas Chersonisou
* Episkopi
* Gazi
* Gorgolainis, capital Hàgios Myronas
* Górtina, Gortyna, capital Agioi Deka
* Gouves
* Iràklio o Càndia
* Kasteli
* Kofinas, capital Asimi
* Krousonas
* Màlia
* Mires (Moires)
* Nea Alikarnassos
* Nikos Kazantzakis, capital Peza
* Paliani, capital Venerato
* Rouvas, capital Gergeri
* Temenos, capital Profitis Ilias
* Thrapsano
* Tibaki (Tympaki)
* Tylisos
* Viannos, capital Ano Viannos
* Zaros
Històricament, estava dividida en aquestes províncies (eparchies):
* Malevizio, capital Hàgios Miron (Hàgios Myron), a la costa nord, limita amb la prefectura de Réthimno
* Temenos, capital Iràklio, a la costa nord
* Pediada, capital Kasteli (Kastelli Pediada), limita amb la prefectura de Lassithi
* Pirgiotissa (Pyrgiotissa), capital Vori, a la costa sud, limita amb la prefectura de Réthimno
* Kenurgio, capital Mires (Moires), a la costa sud, limita amb Pirgiotissa i Monofatsi
* Monofatsi, capital Pirgos (Pyrgos), a la costa sud, limita amb Kenurgio i Viannos
* Viannos, capital Pefkos, a la costa sud, limita amb la prefectura de Lassithi

## Llocs d'interès

La unitat perifèrica té nombrosos jaciments arqueològics, museus i monuments.
Museus:
* Museu arqueològic d'Heràkleion
* Museu històric de Creta
* Santa Caterina del Sinaí (Càndia)
* Sant Mateu del Sinaí (Càndia)
* Museu Kazantzakis
* Museu Municipal de la Batalla de Creta i de la Resistència nacional
* Museu Etnològic de Creta
* "Lychnostatis" (Museu a l'aire lliure)
Jaciments arqueològics:
* Cnossos
* Phaistos
* Amnissos
* Vila de les liles (Amnissos)
* Cova d'Eileithyia
* Tílissos
* Gortina (Gortys o Gortyn)
* Odeó de Gortina
* Màlia
* Agia Triada
* Lebena
* Phourni a Archanes
* Anemospelia a Archanes
* Vathypetro
* Nirou Chani
* Matala
Monestirs i fortaleses:
* Monestir de Vrontesios
* Fortalesa veneciana d'Heràkleion (Koules)
* Monestir de Valsamoneron
* Gortina (part bizantina)
* Monestir d'Aghios Panteleimon (Mpizariano)
* Monestir de Panaghia (Fodele)
Altres edificis:
* Edifici d'"Efkafi" dels Meliaras, a Heràkleion
* Propietats dels Kothris i Apostolides a Heràkleion
* Edifici de la Prefectura d'Heràkleion
* Mègaron de Phytakis a Heràkleion
* Escola a Ano Archanes

## Entitat administrativa

Va ser establerta com a entitat administrativa grega amb l'annexió de Creta el 1913.